text: Heimsins vandamiklasta harkalið – garvilt, stuttligt og kul
text: #000000
text: Killer, Skrappi og Kryvjarin. Hesi nøvnini eru ræðuliga vandamikil, og tað eru tey sjálvandi, tí at hesir dreingirnir eru í Heimsins vandamiklasta harkaliði. Í tí fyrru bókini hoyra vit spennandi søguna um, hvussu Vampýrrósan kemur upp í harkaliðið og bjargar teimum undan Ræðuliga dreingjaharkaliðnum. Vanliga sleppa gentur nevniliga ikki uppí, men hóast teir ikki rættiliga vilja viðganga tað, so er hon í veruleikanum eitt vet harðari enn teir, og teir noyðast tí at gera eitt undantak.
text: #000001
text: Heimsins vandamiklasta harkalið heldur til í Ræðuborgini í Illaskógi. Tey gera øll í grannalagnum hjartkipt og liggja altíð í einum hørðum tvídrátti við Ræðuliga dreingjaharkaliðið.
text: #000002
text: Í tí nýggju bókini eru fýra søgur um spennandi lívið hjá harkaliðnum: veruligir brotsmenn koma í Illaskóg, ein dinosaurabeinagrind syrgir næstan fyri, at skúlin letur aftur, tey kappast um, hvør av teimum eigur sterkasta pápan, og tey fáa kanska sjálva friðarheiðursløn Nobels.
text: #000003
text: Báðar bøkurnar hava nógvar stuttligar myndir og eru bæði góðar at lesa sjálv og saman.
text: #000004
text: - Men eingin fer at halda, at vit hava ein veruligan DINOSAUR í einum summarkjóla, greiðir Vampýrrósan frá. – Eingin hevur annað enn illgrunaverd ting í nissupappíri í juni.
text: #000006
text: Vit eru øll eitt sindur í iva um, hvussu væl umhugsað hetta er. Harafturat er tað sera torført at bera stórar beinagrindir í kjólum. Skrappi má ganga aftast og taka upp av vegnum, so vit ikki leggja eina forsøguliga slóð av dinobeinum eftir okkum.
text: #000007
text: Slag av bók: tekstbók við myndum
text: #000008
text: Hvør skal lesa: um tær dámar stuttligar bøkur sum t.d. træhúsabøkurnar
text: #000009
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000011
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000012